b"\n_START_ARTICLE_\nRecurs natural\n_START_PARAGRAPH_\nEls recursos naturals (en angl\xc3\xa8s: Natural resources) ocorren de forma natural dins els ambients naturals que existeixen relativament no pertorbats per la humanitat en una forma natural. Un recurs natural sovint es caracteritza per la quantitat de biodiversitat i de geodiversitat existent en diversos ecosistemes. _NEWLINE_Els recursos naturals deriven del medi ambient. Alguns d'ells s\xc3\xb3n essencials per a la superviv\xc3\xa8ncia mentre que la majoria es fan servir per satisfer les necessitats humanes. Els recursos natural es poden classificar de diverses maneres. _NEWLINE_Alguns dels recursos naturals com la llum solar i l'aire es poden trobar a tot arreu, i es coneixen com a recursos omnipresents. No obstant aix\xc3\xb2, la majoria de recursos nom\xc3\xa9s es produeixen en petites \xc3\xa0rees espor\xc3\xa0diques, i es coneixen com a recursos localitzats. Hi ha molt pocs recursos que es consideren inesgotables (no s'esgotar\xc3\xa0 en el futur previsible) - es tracta de la radiaci\xc3\xb3 solar, l'energia geot\xc3\xa8rmica, i l'aire. La gran majoria dels recursos s\xc3\xb3n esgotables, cosa que significa que tenen una quantitat finita, i es poden esgotar si es gestionen inadequadament."